  Майя Бывальцева 2022-тӥ арын Ижкарын 11 школаослэсь но 13 нылпи садъёслэсь липетъёссэс тупатъялозы. Ужъёсты «Большой ремонт» ӵектос улсын быдэсъялозы. Со сярысь кар администрацилэн пресс-службаез ивортӥз. Ӵектос 2019-тӥ арын быдэсъяськыны кутскиз. Со дырысен Ижкарын 35 школаослэсь но 52 нылпи садъёслэсь липетъёссэс тупатъязы. Со сяна, 32 школаосын но 49 нылпи садъёсын 6 сюрс 579 выль укноос пуктӥзы. Кызьы вераз кар администрацилэн жилищно-коммунальной ужпумъёсъя воштӥсез Игорь Сальников, тупатъян ужъёслэсь мынэмзэс калык туж сак чакла, угось куд-ог лэсьтӥськисьёс туж ик умой уг тыршо. Технологиез чакламтэен сэрен куд-ог тупатъям липетъёсын шекъёс шараясько. Ужъёсты быдэстӥсь соосты ас коньдонэныз гарантиос улсын палэнтэ, яке коньдэтысь уксёен, но сое суд пыр берен берыктытыса. Тодэ вайытом, 2021-тӥ арын Ижкарын 15 школаослэсь но нылпи садъёслэсь липетъёссэс тупатъязы, эшшо 17 дышетон юртъёсын выль укноос пуктылӥзы. Тегъёс: Ижкар Удмуртия школаос тупатъянужъёс дӥськут лэсьтськон  